AMALẼHE VA PULA
Ndi Lavulula Ndati Olokilu Vietimba Liange?
Embimbiliya li lekisa okuti tu sukila oku ‘
likandangiya kovituwa.’ (1 Timoteo 3:2) Vovina viaco mua kongela ovituwa viove viokulia. Kũlĩhisa olonumbi vikuãimo.
Kũlĩha otembo o sukila oku liwekapo okulia. Júlia, o kuete 19 kanyamo, wa popia hati: “
Nda enda oku kũlĩhĩsa ovina ndi lia.
Pole, ndi liwekapo oku lia eci ndi limbuka okuti ndekuta.”
Yuvula ovikulia vina okuti ka vi ku kuatisa. Peter o kuete 21 kanyamo, wa popia hati: “
Eci nda liwekapo oku nyua ongasosa, vokuenda kuosãi yimosi, kolokilu viange kua tepuluka olokilu 5!”
Lavulula ovina o lia. Érica, o kuete 19 kanyamo, wa popia hati: “Eci ndi lia okulia kumue, ndi yuvula oku pitulula okulia kuaco.
Etosi lia velapo: Sanda okulia velivala lia sokiyiwa! Momo nda kua ci lingile o ka kala lonjala yalua kuenje o ka liavo calua.
Ocili okuti, omanu vana va popia okuti “ndi sukila oku lavulula olokilu vietimba liange” va kuete ovisimĩlo ka via sungulukile viatiamẽla ketimba. Pole, etimba liavo li kasi ciwa. Nye, ci popiwa catiamẽla kokuove? Nye o sukila oku linga nda o yongola oku tepulula olokilu vietimba liove? Kũlĩhĩsa eci ca kuatisa ufeko umue o tukuiwa hati, Catherine.
Eye wa popia hati: “Nda kala umalẽhe umue wa kuata olokilu vialua, okuti lalimue eteke nda yonguile ekalo liaco. Nda sumuile calua omo lietimba liange kuenda nda kuatele ovisimĩlo viokuti etimba liange ka li kasi ciwa.”
“Olonjanja viosi nda enda oku seteka oku tepulula olokilu viange poku yuvula ovikulia vimue, pole, noke olokilu viange via kala vali oku livokiya. Kuenje, eci nda kuata 15 kanyamo, nda nõlapo onjila yimue: Oku tepulula olokilu vietimba liange lonjila yimue ya sunguluka okuti si liwekapo oku ci linga vokuenda kuomuenyo wange.
“Nda landa elivulu limue li lekisa olonumbi vimue viatiamẽla kokulia kuenda koku pindisa etimba, kuenje nda kapako ovina nda tanga. Nda nolelepo oku amamako oku ci linga, ndaño okuti ka ca lelukile ale nda kuatiwile lesumuo.
Wa kũlĩha eci ca pita noke? Nda kuata onima yiwa! Vokuenda kunyamo umosi, kolokilu vietimba liange kua tepuluka eci ci soka 27 kolokilu. Pa pita ale anyamo avali okuti ndi kuete olokilu nda yonguile vetimba. Nda simĩle okuti ka ci tẽliwa!
“Ndi sima okuti nda tẽla oku ci linga omo okuti sia pongoluile lika ovituwa viange viokulia, pole, nda pongololavo ekalo liomuenyo wange.—Catherine, o kuete 18 kanyamo.
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn